钦定古今图书集成/明伦汇编/家范典/第007卷 > 性理会通 > 《伤心赋》〈有序〉北周·庾信
## 钦定古今图书集成/明伦汇编/家范典/第007卷 > 性理会通 > 《伤心赋》〈有序〉北周·庾信

余，五福无征，三灵有谴，至于继体，多从夭折，二男一女，并得胜衣。金陵丧乱，相继亡没，羇旅关河，倏然白首。苗而不秀，频有所悲。一女成人，长孙孩稚，奄然原壤，何痛如之！既伤即事，追悼前亡，唯觉伤心，遂以伤心” 为赋。若夫人室生光，非复企及，夹河为郡，前途逾远，婕妤有《自伤》之赋，扬雄有哀祭之文，王正长有《北郭之悲，谢安石有“东山之恨，岂其然矣？至若曹子建、王仲宣、傅长、虞应德琏，刘韬之母，任延之亲，书翰伤切，文辞哀痛，千悲万恨，何可胜言。龙门之桐，其枝已折，卷葹之草，其心实伤。呜呼哀哉！赋曰：

“悲哉秋气，摇落变衰。魂兮远矣，何去何依？望思无望，
归来不归。未达东门”之意，空惧西河之讥。在昔金陵，
天下丧乱，王室板荡，生民涂炭。兄弟则五郡分张，父
子则三州离散。地鼎沸于袁曹，人豺狼于楚汉。或有
拥树罹灾，藏衣遭难，未设，桑弧先空。柘馆人惟一丘，
亭遂千秋。《边韶》永恨，孙楚长愁。张壮武之心疾，羊南
城之泪流。痛斯继体，寻兹世载。天道斯慈，人伦此爱，
膝下龙摧，掌中珠碎。芝在室而先枯，兰生庭而早刈。
命之修短，哀哉已满。鹤声孤绝，猿吟肠断。嬴博之间，
路似新安。藤缄轊椟，枿掩虞棺，不封不树，惟棘惟栾。
天惨惨而异色，云苍苍而正寒。况乃流寓秦川，飘飖
播迁，从官非官，归田不田。对玉关而羇旅，坐长河而
暮年。已触目于万恨，更伤心于九泉。至如三虎二龙，
三珠两凤，并有山泽之灵，各入熊罴之梦。望陇首而
不归，出都门而长送。对宝盎而痛心，抚《元经》而流恸。
石华空服，犀角虚风无少女，草不宜男。鸟毛徒覆，
兽乳空含。震为长男之宫，《巽》为长女之位。在我生年，
先凋此地。人生几何？百忧俱至。二王奉佛，二郗奉道。
必至有期，何能相保。凄其零露，飒焉秋草。去矣黎民，
哀哉仲仁。冀羊祜之前识，期张衡之后身。一朝风烛，
万古埃尘。丘陵兮何怨，能留兮几人